 ඔබ ප‍්‍රකාශ කරනවා මේ ආණ්ඩුව සිවුර අපකීර්තියට පත්කරන්න කුමන්ත‍්‍රණය කරනවා කියලා. මොකක්ද මේ කතාව? මේ ආණ්ඩු පොදු අපේක්ෂකයෙක් විදියට ඉදිරිපත් වෙයි කියලා හිතපු හැමදෙනාම නැති කරන්න උත්සාහ කළා. අලූත්ම චරිතය තමයි මාදුළුවාවේ සෝභිත හාමුදුරුවෝ. මේ ආණ්ඩුව පසුගිය කාලය තිස්සේ කළේ රටේ ජනතාව අතර සිවුර අපකීර්තියට පත්කරන්න. සිවුරු ඇඳගත් අය කලහකාරී විදියට හැසිරෙනකොට ජනතාවට හාමුදුරුවරු එපා වෙනවා. ආණ්ඩුව මතයක් හදන්න යනවා හාමුදුරුවරු නිසා තමයි රටේ ප‍්‍රශ්න ඇතිවෙන්නෙ කියලා. බෞද්ධ ධර්මයට විරුද්ධවයි ආණ්ඩුව ක‍්‍රියාදාමයක් ගෙනල්ලා තියෙන්නේ. හාමුදුරුවරුන්ට රටේ මිනිස්සු බය වෙනවා නම් මොකක්ද තත්ත්වය. මේ සියල්ලටම වග කියන්න  ඕනෑ මේ ආණ්ඩුව.